छठ पूजा के मद्देनजर बिहार सीमा से सटे तहसील के ग्रामीण क्षेत्रों में श्रद्धा व उमंग देखने को मिल रहा है। महिलाओं द्वारा पूजन-सामग्री की खरीदारी से बाजारों में चहल-पहल है तो छठ घाटों पर नए वेदियों का निर्माण, पुराने की मरम्मत व रंगाई-पोताई तेजी पर है। कई वर्षों से व्रत करने वाली महिलाएं जहां पूजा व व्रत की तैयारियों में जुटी हैं, वहीं पहली बार व्रत करने वाली महिलाओं में उत्साह है।